钦定古今图书集成/历象汇编/历法典/第080卷 > 历议 后汉张衡
## 钦定古今图书集成/历象汇编/历法典/第080卷 > 历议 后汉张衡

延光二年，谒者亶诵言当用甲寅元，河南梁丰言当复用《太初》。尚书郎张衡、周兴皆能历数，难诵，丰或不对，或言失误。衡、兴参案《仪注》，考往校今，以为九道法最密。诏下公卿详议。太尉恺等上。侍中施延等议：“《太初》过天日一度，弦望失正月，以晦见西方，食不与天相应。《元和》改从四方，四方虽密于太初，皆不可用。甲寅元与天相应合，图谶可施行。” 博士黄广、大行令任佥议，如九道河南尹祉等议，即用甲寅元，当除。《元命苞》天地开辟，获麟中百一十四岁，推闰月六直其日，或朔晦弦望二十四气，宿度不相应者非一。用九道为朔月有比，三大二小，皆疏远。《元和变历》，以应《保乾图》三百岁斗历改宪之文。《四分历》本“起图谶，最得其正，不宜易。” 恺等议宜从太初。尚书令忠上奏：“诸从《太初》者，徒以世宗攘外廓境，享国久长为辞。或云孝章改《四分》，灾异率甚，未有善应。臣伏惟汉祖受命，因秦之纪，违于帝典；太宗遵修，三阶以平。哀、平之际，同承太初，妖孽累仍，痾祸非一。议者不以成数相参，汎采妄说，归福太初，致咎《四分》，漏见曲论，未可为是。臣辄复重难衡兴议” 云云。上然其言，遂改历事。

《五纪论》推步行度，当时比诸术为近，然犹未稽于古。
及向子歆欲以合《春秋》横断年数，损夏益周，考之表
纪，差谬数百。两历相课，六千一百五十六岁，而《太初》
多一日，冬至日直斗，而云在牵牛，迂阔不可复用。昭
然如此，史官所共见，非独衡兴。前以为九道密近，今
议者以为有阙，及甲寅元复多违失，皆未可取正。昔
仲尼顺“假马”之名，以崇君之义。况天之历数，不可任
疑，从虚以非《易》，是